Document ID: 32011D0396

РЕШЕНИЕ ЗА ИЗПЪЛНЕНИЕ НА КОМИСИЯТА
от 4 юли 2011 година
за разрешаване на лаборатория в Япония да извършва серологични тестове за мониторинг на ефикасността на ваксините против бяс
(нотифицирано под номер C(2011) 4595)
(текст от значение за ЕИП)
(2011/396/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Решение 2000/258/ЕО на Съвета от 20 март 2000 г. за определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (1), и по-специално член 3, параграф 2 от него,
като има предвид, че:
(1)
С Решение 2000/258/ЕО лабораторията на Agence nationale de sécurité sanitaire de l’alimentation, de l’environnement et du travail (ANSES) в Нанси, Франция (преди това Agence française de sécurité sanitaire des aliments, AFSSA), се определя като специалният институт, отговарящ за определяне на критериите за стандартизиране на серологичните тестове за мониторинг на ефикасността на ваксините против бяс.
(2)
В това решение също се предвижда, че ANSES следва да документира оценката на лаборатории в трети държави, които са подали заявление за извършването на серологични тестове за мониторинг на ефикасността на ваксините против бяс.
(3)
Компетентният орган на Япония е представил заявление за одобрение на една лаборатория на територията на тази държава, която да извършва посочените серологични тестове. Това заявление е подкрепено от доклад на ANSES от 4 февруари 2011 г., съдържащ положително становище вследствие оценката на тази лаборатория.
(4)
Ето защо на посочената лаборатория следва да се разреши да извършва серологични тестове за мониторинг на ефикасността на ваксините против бяс при кучета, котки и порове.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
В съответствие с член 3, параграф 2 от Решение 2000/258/ЕО на посочената по-долу лаборатория се разрешава да извършва серологични тестове за мониторинг на ефикасността на ваксините против бяс при кучета, котки и порове:
Laboratory Department, Animal Quarantine Service
Ministry of Agriculture, forestry and fisheries
11-1, Haramachi, Isogo-ku
Yokohama
Kanagawa 235-0008
Япония
Член 2
Настоящото решение се прилага от 1 август 2011 г.
Член 3
Адресати на настоящото решение са държавите-членки.
Съставено в Брюксел на 4 юли 2011 година.

Labels: 7
0
18
6